«የአዲስ አበባ ስታዲየምን አድሰን ለውድድር ብቁ እናደርገዋለን»
– አቶ ዮናስ አረጋይ የአዲስ አበባ ከተማ አስተዳደር ስፖርት ኮሚሽነር ከዓመታት በፊት በሃገር
አቀፍ ስፖርታዊ
ውድድሮች በውጤታማነት
አዲስ አበባ
ከተማ አስተዳደር
ተጠቃሽ ነበር።
ከጥቂት ዓመታት
ወዲህ ግን
የከተማዋ ስፖርታዊ
እንቅስቃሴ እያሽቆለቆለ
በመሆኑ ይህ
እውነታ በቦታው
የለም። ከወራት
ወዲህም ባልተለመደ
መልኩ ህዝባዊ
የስፖርት እንቅስቃሴ
እየተስፋፋ ይገኛል፤
በከተማዋ። ይህም
ስፖርቱ ዳግም
የሚያንሰራራበት ይሆናል
የሚል ተስፋ
ተጥሎበታል። አዲስ
ዘመን ጋዜጣም
ከከተማ አስተዳደሩ
ስፖርት ኮሚሽነር
አቶ ዮናስ
አረጋይ ጋር
በክንውናቸው ዙሪያ
እንደሚከተለው ቆይታ
አድርጓል። እኔም አመሰግናለሁ። የመጀመሪያ ሥራችንን ያደረግነው ከወረዳ እስከ ከተማ ያለውንና ስፖርቱን የሚመራውን አካል መፈተሽ ነው። በዚህም የማስፈጸም አቅም ማነስ፣ ስልጠናዎችን አለማግኘት እንዲሁም አላስፈላጊ ተቋማት እንደነበሩ በጥናት ለይተናል። ከዚህም በኋላ ሙያተኞች በተማሩባቸውና በሚፈልጓቸው ሥራዎች ላይ እንዲሰማሩ አድርገናል። ለአመራሮችም የአቅም ግንባታ ስልጠናዎችን ሰጥተናል። ቢሮው ብዙውን ጊዜ
ውድድሮች ላይ
ነው ያሳለፈው፤
ውድድር ካለ
ደግሞ ሁሌም
አበል አለ።
ይህ ደግሞ
ከፍተኛ ወጪን
ያስከትላል። ከዚህ
ይልቅ ታዳጊዎች
ላይ ትኩረት
አድርገን ብንሠራ
የተሻለ እንደሚሆን
በማመንም በተለያዩ
ስፖርቶች ጸጋ
ያለባቸውን ቦታዎች
ለይተን መሄድ
እንዳለብን ከስምምነት
ደርሰናል። በመሆኑም
ጥቂት ውድድሮችን
አዘግይተናል፤ ስፖርት
ለሁሉም መሆኑን
ካመንን ደግሞ
አዳራሽ ውስጥ
በመሰብሰብ አይደለም።
ስፖርት እንቅስቃሴ
በመሆኑ ወደ
ማስ ስፖርት
እንቅስቃሴ ገብተናል።
እንደሚታወቀው ትውልዱ ተላላፊ ባለሆኑ በሽታዎች ተጠቂ እየሆነ ነው፤ በአካል ብቃት ረገድም ጥንካሬ አይታይበትም። በመሆኑም በአካልና በአዕምሮ ጠንካራ የሆነ ትውልድ ለማፍራት የአካል ብቃት እንቅስቃሴ ማድረግ አስፈላጊ ነው። የማስ ስፖርትን የጀመርነው በዚህ ሲሆን፤ በመጀመሪያው ዙር 21ሺ፣ በሁለተኛው 35ሺ እንዲሁም በሦስተኛው ዙር 55ሺ ሰዎች ተሳትፈዋል። በቀጣይ ደግሞ 250ሺ ሰዎች ተሳታፊ ይሆናሉ ብለን እንጠብቃለን። በእርግጥ በወር አንዴ እየተገናኙ እንቅስቃሴ ማድረግ ውጤታማ ያደርጋል ተብሎ አይጠበቅም፤ ነገር ግን ህዝቡን በአንድ ማሰባሰብ እንዲሁም መልዕክት ማስተላለፍ ይቻላል። ከዚህ ባሻገር የውጤታማ ስፖርተኞች ምንጭም ይሆናል፤ ለአብነት ያህል ታዳጊዎች በአካላዊ እንቅስቃሴዎች ተሳታፊ ሲሆኑ ፍላጎታቸው ወዳዘነበለበት ስፖርት ሊገቡ ይችላሉ። ባለሙያዎችም እንደየተሰጥኦአቸው ታዳጊዎችን ለመለየት ያስችላቸዋል። በመሆኑም ይህ እንቅስቃሴ እንደ ፌስቲቫል ብቻም ሳይሆን ከስፖርት ተልእኮ አኳያም ስትራቴጂ ነው። ከክረምቱ ጋር
በተያያዘ የታዳጊ
ወጣቶች ስፖርት
ስልጠና እየተሰጠ
ነው። በአርባ
ምንጭ በተጀመረው
የፕሮጀክቶች ሻምፒዮና
ላይም እየተሳተፍን
ነው። ከዚህ
ባሻገር በአዲስ
አበባ እና
ኮተቤ ሜትሮፖሊታን
ዩኒቨርሲቲ ምሁራን
ስናስጠና ፕሮጀክቱ
በሚፈለገው መልኩ
እየሄደ አለመሆኑ
ታውቋል። በከተማዋ
ከ200 በላይ
ጣቢያዎች ቢኖሩም
ቆም ብለን
ማየት ያሉብን
ነገሮች አሉ።
ጥሩ የተያዙ
ቢኖሩም፤ ሱፐርቫይዘሮችን
በቅጡ እንዳልያዝናቸው፣
አሰልጣኞችን በትክክል
እንዳልመራናቸው እንዲሁም
የትጥቅ እጥረት
መኖሩን ተመልክተናል።
ስልጠናው ላይም
ችግር እንዳለ
ታውቋል፤ ለምሳሌ
ፕሮጀክቶች ላይ
መሰጠት ያለበት
በስልጠና ማዕከላት
ይሰጣል፤ በማዕከላት
የሚሰጠው ደግሞ
በፕሮጀክቶች። ይህንንም
ለማስተካከል ሰነድ
በማዘጋጀት ላይ
ነን። የማያስፈልጉ ተቋማት መካከል አንዱ ግንባታን የሚመለከት ነው። የተለያዩ የማዘውተሪያ ስፍራዎችን ለመገንባት ከተያዘው የጊዜ ገደብ በላይ ረጅም ዓመታትን የቆዩ አሉ። ከእኛ መካከል ደግሞ የግንባታ ባለሙያ የለም፤ ታዲያ እንዴት አድርገን ልንመራው እንችላለን? ታላቁ የህዳሴ ግድብ ከመገንባቱ በፊት የተጀመሩ ግንባታዎች እስከአሁን መጠናቀቅ አልቻሉም፤ በመሆኑም ከዚህ በኋላ ሜዳዎችና ስታዲየሞች እንደሚያስፈልጉን ለኮንስትራሽን ቢሮ ሃሳብ እናነሳለን እንጂ ግንባታዎችን አንመራም። ሌላው የትምህርትና ስልጠና ማዕከላት በሚል የሚጠሩት ተቋማት፤ እንደ ስማቸው ስልጠና እየሰጡ አይደለም። እንዲያውም አንዳንዶቹ ሆቴል ይመስል አልጋ ያከራያሉ፤ ይህንን ከለየን ኋላም ወደ እርምጃ ገብተናል። በከተማዋ ስንዝር
መሬት ማግኘት
አስቸጋሪ ቢሆንም፤
በሁሉም ወረዳዎች
አንድ ጥርጊያ
ሜዳ ለማሠራት
አስበን እስከአሁን
61 አሠርተናል። ሌሎችንም
ሳር በማልበስና
በማጠር ወጣቶች
ተደራጅተው ገቢ
እንዲያገኙ ለማድረግ
እየሠራን ነው።
ከዚህ ጎን
ለጎን ነባር
ማዘውተሪያዎችን የይዞታ
ማረጋገጫ እንዲያገኙ
እያደረግን ነው።
በተደጋጋሚ ቅሬታ
በሚነሳባቸው ኮንዶሚኒየሞች
አካባቢ ባደረግነው
ምልክታም ለማዘውተሪያ
የተተው ስፍራዎች
ኮብል ስቶን
ተነጥፎባቸው የመኪና
ማቆያ ሆነዋል።
በመሆኑም ከሚመለከታቸው
አካላት ጋር
በመሆን እየሠራን
ነው። በከተማዋ
ምን ያህል
የማዘውተሪያ ስፍራዎች
አሉ የሚለውም
እየተጠና ነው።
በእርግጥ በየአካባቢው
ምን ያህል
የማዘውተሪያ ስፍራዎች
አሉ የሚለው
ስታንዳርድ የለም፤
በመሆኑም ይህንን
በምሁራን ለማስጠናት
አስበናል። ነገር
ግን ይህ
በቂ አይደለም
ተጨማሪ ሥራ
ያስፈልገናል። በሜጋ ፕሮጀክቶቻችን ላይ የነበሩትን ችግሮች እየተሻገርን ነው። ለአብነት ያህል 56 ሚሊዮን ብር የወጣበት የራስ ኃይሉ የመዋኛ ገንዳ በሁለት ዓመት ያልቃል ተብሎ ሰባት ዓመት ሆኖታል። በዚህ አጭር ጊዜም እየገነባ ካለው ተቋም ጋር በመነጋገርና አቋም በመውሰዳችን «ተረከቡን» የሚል ደብዳቤ ደርሶናል። ከዚህ በኋላ የሚቀረን ውሃ ተሞልቶበት መሞከር ነው። ለዚህ ደግሞ ትልቁ ገንዳ ከ6ሚሊዮን ሊትር በላይ ትንሹ ደግሞ 300 ሺ ሊትር ውሃ ያስፈልጋል። በመሆኑም ከውሃ ልማት ጋር ተነጋግረን ከአዲስ ዓመት በፊት ገንዳው ተሞክሮ ለመረከብ አስበናል። አሁን የአጥር እና ሌሎች የፅዳት ሥራዎች ላይ ነን። የአበበ ቢቂላ ስታዲየምም አብዛኛው የእድሳት ሥራው ተጠናቆ ጣራው እየተገጠመ ነው። ይህም በዓመት ከ20 ሚሊዮን ብር በላይ ለምክር ቤቱ ማስገባት ይችላል። ይህ ብርም በየአካባቢው ላሉ ታዳጊዎች ድጋፍ ይውላል። የአቃቂ ስታዲየምም በአሁኑ ወቅት 56 ከመቶ ሥራው ተጠናቋል። ወወክማ ከዚህ ቀደም የነበረው አልጋ ማከራየት ቀርቶ ታዳጊዎችና የአካባቢው ነዋሪ በተመጣጣኝ ዋጋ እንዲገለገልበት ተደርጓል። በቀጣይም ባለ ሰባት ፎቅ ሕንፃ የመገንባት ዕቅድ አለን። ሌላው ጃንሜዳ ነው፤ እኔ እዚያ ያሉ ግንባታዎች ትክክል ናቸው ብዬ አላምንም። ቦታው የሃይማኖት ተቋም እንደመሆኑ ሌሎች ግንባታዎችን ማከናወን በከተማዋ ያለንን አንድ ሰፊ ቦታ ማጥፋት ነው። ለረጅም ዓመታት ሲንከባለል የቆየው የጂምናዚየም ግንባታም ውሉ እንዲቋረጥና ጉዳዩም ወደ ፍርድ ቤት እንዲሄድ አድርገናል። በእኔ እምነት ከዚህ በኋላ ጃንሜዳን ከ10 በላይ ትንንሽ ሜዳዎች የሚወጣው በመሆኑ ሳር አስተክለን ለእንቅስቃሴ ማካሄጃ እንዲሁም ቱሪስቶችን የሚስብ ቦታ መሆን አለበት። በመሆኑም ይህንን ጉዳይ ለኮንስትራክሽን ቢሮ ሃሳብ አንስተናል። አንዳንድ ሱቆችም በህግ ውላቸው እንዲቋረጥ አድርገናል። ሌላው አዲስ
ነገር የአዲስ
አበባ ስታዲየም
እንዲመለስልን ጥያቄ
አቅርበናል። የአዲስ
አበባ ስታዲየም
እንደ ስሙ
የአዲስ አበባ
ከሆነ አድሰን
ለውድድር ብቁ
እናደርገዋለን። በዙሪያው
የሚሸጠው የአልኮል
መጠጥም እንዲቀር
እናደርጋለን። ለከተማዋ ክለቦች ከከንቲባው ጀምሮ ከፍተኛ ድጋፍ በማድረግ ላይ እንገኛለን። ከንቲባው በተደጋጋሚ ከክለቦቹ ቦርዶችና ደጋፊዎች ጋር
ተነጋግረዋል፤ በችግኝ
ተከላውም አብረው
ነበሩ። ለረጅም
ዓመታት የቆየው
የስታዲየም ማስፋፊያ
ጥያቄያቸውም ተመልሶላቸዋል።
በቅርቡ በተደረገ
ሌላ መድረክም
ሁለቱ ክለቦች
የፋይናንስ ድጋፍ
እንደሚደረግላቸው ቃል
ተገብቶላቸዋል። ከዚህ
ባሻገር ለስታዲየም
ብጥብጥ ምክንያት
የሚሆነው በዙሪያው
ያለው የአልኮል
መጠጥ በመሆኑ፤
ከሁለቱ ክለቦች
250 በድምሩ 500 ወጣት
ደጋፊዎችን በመለየት
በጥቃቅን እና
አነስተኛ ተደራጅተው
እንዲሠሩ በሂደት
ላይ እንገኛለን።
ወጣቶቹ ሥራ
አጥ መሆናቸውን
በመለየት የተደራጁ
ሲሆን፤ ስልጠናም
ሰጥተናቸዋል። የስም
ዝርዝራቸውንም ለአነስተኛና
ጥቃቅን አስተላልፈናል።
ለስታዲየም ሰላም
ወጣቶቹ ሥራ
እንዲኖራቸውና ስፖርቱን
መዝናኛ እንዲያደርጉት
ነው። ይህንንም
ከንቲባው በልዩ
ሁኔታ እየተከታተሉት
ነው። ጳጉሜ 3 ቀን በአዲስ አበባ የብሄራዊ ኩራት ቀን ይከበራል። በዚህም ላይ አራተኛው የህብረተሰብ አቀፍ የስፖርት እንቅስቃሴ የሚካሄድ ነው የሚሆነው። ከጠዋቱ 12፡00 ሰዓት እስከ 2፡00 ሰዓት ድረስም ህብረተሰቡ አካላዊ እንቅስቃሴ ያደርጋል። ለዚህም ከ100 ሺ በላይ ቲሸርቶች በስፖንሰር አማካኝነት እየታተሙ ይገኛሉ።አዲስ
ዘመን
ነሐሴ 13/2011 ብርሃን ፈይሳ